**Ministru kabineta rīkojuma projekta „Grozījumi darbības programmas „Cilvēkresursi un nodarbinātība” papildinājumā” sākotnējās ietekmes novērtējuma ziņojums (anotācija)**

|  |  |
| --- | --- |
| **I.Tiesību akta projekta izstrādes nepieciešamība** | |
| 1. Pamatojums | Ministru kabineta rīkojuma projekts „Grozījumi darbības programmas „Cilvēkresursi un nodarbinātība” papildinājumā” (turpmāk – MK rīkojuma projekts) ir izstrādāti saskaņā ar Ministru kabineta 2007.gada 26.jūnija noteikumu Nr.419 „Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu” 9.punktu, kas paredz, ka attiecīgā Eiropas Savienības fondu atbildīgā iestāde izstrādā un iesniedz apstiprināšanai Ministru kabinetā darbības programmas papildinājuma grozījumus. |
| 2. Pašreizējā situācija un problēmas | Eiropas Komisijas Nodarbinātības, sociālo lietu un iekļautības ģenerāldirektorāts (turpmāk – DG EMPL) ir veicis auditu par Eiropas Sociālā fonda līdzfinansētās finanšu vadības instrumentu aktivitātes īstenošanu Latvijā un audita rezultātā ir aprēķināta finanšu korekcija 1.3.1.2.aktivitātes „Atbalsts pašnodarbinātības un uzņēmējdarbības uzsākšanai” ietvaros.  Saskaņā ar DG EMPL 2011.gada decembrī veiktās revīzijas rezultātiem un Finanšu ministrijas kā Eiropas Savienības struktūrfondu un Kohēzijas fonda vadošās iestādes (turpmāk – Vadošā iestāde) 2013.gada 13.februāra aicinājuma, Latvijas Hipotēku un zemes banka (turpmāk – LHZB) 2013.gada 13.februārī pieņēma lēmumu (protokols Nr.12, punkts Nr.7.1) ar 2013.gada 14.februāri apturēt grantu piešķiršanu un apmācību sniegšanu (jaunu grupu organizēšanu) līdz tālākām izmaiņām 1.3.1.2.aktivitātes „Atbalsts pašnodarbinātības un uzņēmējdarbības uzsākšanai” ietvaros. Tādējādi līdz 2013.gada 6.jūlijam personas, kas vēlējās uzsākt saimniecisko darbību un saimnieciskās darbības uzsācēji LHZB varēja saņemt tikai aizdevumu aktivitātes ietvaros.  Apmācību finansēšanai EM izstrādā jaunu valsts atbalsta programmu, kuras ietvaros LHZB arī turpmāk nodrošinās apmācību sniegšanu saimnieciskās darbības uzsācējiem vai personām, kas vēlās uzsākt saimniecisko darbību. Minēto valsts atbalsta programmu finansēs no 2004.-2006. gada Eiropas Savienības fondu plānošanas perioda atmaksu valsts budžeta daļas.  Ministru kabineta 2013.gada 5.marta sēdē (protokols Nr.13, 38§) tika pieņemts lēmums piekrist DG EMPL noteiktajam finanšu korekcijas apmēram (<http://www.mk.gov.lv/lv/mk/tap/?pid=40278062&mode=mk&date=2013-03-05>).  Saskaņā ar Ministru kabineta 2013.gada 5.marta protokollēmuma 38.§ 9.punktu un Ministru kabineta 2013.gada 28.maija protokollēmuma 47.§ 9.punktu, Ekonomikas ministrija (turpmāk – EM) 2013.gada 27.jūnijā iesniedza Valsts Kancelejā Ministru kabineta noteikumu Nr.293 „Noteikumi par darbības programmas „Cilvēkresursi un nodarbinātība” papildinājuma 1.3.1.2.aktivitāti „Atbalsts pašnodarbinātības un uzņēmējdarbības uzsākšanai”” (turpmāk – MK noteikumi Nr.293) grozījumu projektu un 2013.gada 2.jūlija Ministru kabineta sēdē šie grozījumi tika apstiprināti.  Atbilstoši veiktajiem aprēķiniem tika paredzēta finanšu korekcija aktivitātei, par 5 273 182 EUR samazinot ESF finansējuma daļu, par 930 562 EUR samazinot nacionālā publiskā finansējuma daļu un par 1 708 689 EUR samazinot privātā finansējuma daļu novirzot to 1.3.1.1.1.apakšaktivitātes „Atbalsts nodarbināto apmācībām komersantu konkurētspējas veicināšanai - atbalsts partnerībās organizētām apmācībām” projektu iesniegumu atlases otrās kārtas īstenošanai.  Ņemot vērā, ka oficiāli vēl nav saņemts DG EMPL audita ziņojums, pastāv iespējamība, ka korekciju summas vēl mainīsies, tādējādi būs nepieciešami papildus grozījumi MK noteikumos un citos pavadošos dokumentos. Taču tā kā 2007.-2013.gada Eiropas Savienības fondu plānošanas periods tuvojas noslēgumam, ir svarīgi operatīvi un savlaicīgi veikt grozījumus MK noteikumos un citos pavadošajos dokumentos, lai nodrošinātu pilnīgāku Eiropas Savienības fondu līdzekļu apguvi. |
| 3. Saistītie politikas ietekmes novērtējumi un pētījumi | Projekts šo jomu neskar. |
| 4. Tiesiskā regulējuma mērķis un būtība | MK rīkojuma projekts paredz no darbības programmas „Cilvēkresursi un nodarbinātība” papildinājuma 1.3.1.2.aktivitātes „Atbalsts pašnodarbinātības un uzņēmējdarbības uzsākšanai” atbalstāmajām darbībām izslēgt apmācību izmaksas un pārdalīt ESF finansējumu 5 273 182 EUR apmērā, valsts budžeta finansējumu 930 562 EUR apmērā un privāto finansējumu 1 708 689 EUR apmērā, novirzot to 1.3.1.1.1.apakšaktivitātes „Atbalsts nodarbināto apmācībām komersantu konkurētspējas veicināšanai - atbalsts partnerībās organizētām apmācībām” projektu iesniegumu atlases otrās kārtas īstenošanai. |
| 5. Projekta izstrādē iesaistītās institūcijas | Projekts šo jomu neskar. |
| 6. Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. Cita informācija | Projekts šo jomu neskar. |

|  |  |  |
| --- | --- | --- |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupa | Komersanti, pašnodarbinātie un biedrības. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Tiesību akta projekts nosaka, ka 1.3.1.2.aktivitātes ietvaros tiek samazināts kopējais pieejamais finansējums saskaņā ar DG EMPL piemēroto finanšu korekciju, kas tiek pārdalīts uz 1.3.1.1.1.apakšaktivitāti. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

**Anotācijas III. sadaļa – projekts šo jomu neskar**

|  |  |  |
| --- | --- | --- |
|  | **IV. Tiesību akta projekta ietekme uz spēkā esošo tiesību normu sistēmu** | |
| 1. | Nepieciešamie saistītie tiesību aktu projekti | Nepieciešami grozījumi Ministru kabineta 2010.gada 30.marta noteikumos Nr.328 „Noteikumi par darbības programmas "Cilvēkresursi un nodarbinātība" papildinājuma 1.3.1.1.1.apakšaktivitātes "Atbalsts nodarbināto apmācībām komersantu konkurētspējas veicināšanai – atbalsts partnerībās organizētām apmācībām" projektu iesniegumu atlases otro kārtu” atbilstoši MK rīkojuma projektā ietvertajai finansējuma pārdalei.  Grozījumi Ministru kabineta 2009.gada 31.marta noteikumos Nr.293 „Noteikumi par darbības programmas “Cilvēkresursi un nodarbinātība” papildinājuma 1.3.1.2.aktivitāti “Atbalsts pašnodarbinātības un uzņēmējdarbības uzsākšanai”” atbilstoši MK rīkojuma projektā ietvertajai finansējuma pārdalei jau ir apstiprināti MK sēdē š.g. 2.jūlijā. Bija nepieciešams grozījumus MK noteikumos Nr.293 virzīt steidzami, jo saskaņā ar iepriekš spēkā esošajiem MK noteikumiem Nr.293 (pēdējie grozījumi 10.05.2011) 2013.gada 30.jūnijā beidzās termiņš, kurā VAS „Latvijas Hipotēku un zemes banka” var piešķirt aizdevumus saimnieciskās darbības uzsācējiem vai personām, kas vēlas uzsākt saimniecisko darbību. |
| 2. | Cita informācija | Nav. |

**Anotācijas V. un VI. sadaļas – projekts šīs jomas neskar.**

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Projekts šo jomu neskar. |
| 2. | Projekta izpildes ietekme uz pārvaldes funkcijā | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | Noteikumu projekta izpildei nav nepieciešams radīt jaunas institūcijas. |
| 4. | Projekta izpildes ietekmes uz pārvaldes institucionālo struktūru. Esošu institūciju likvidācija | Projekts šo jomu neskar. |
| 5. | Projekta izpildes ietekmes uz pārvaldes institucionālo struktūru. Esošu institūciju reorganizācija | Projekts šo jomu neskar. |
| 6. | Cita informācija | Nav. |

Iesniedzējs:

Ekonomikas ministrs D.Pavļuts

Vīza: Valsts sekretārs J.Pūce

02.08.2013 15:57

910

Kaspars Purmalietis

67013108, Kaspars.Purmalietis@em.gov.lv